О Т Ч Е Т

за работата на НЧ ,, Христо Ботев-1928” с. Лесово, общ. Елхово

 Библиотечна дейност

 Към днешна дата, библиотечния фонд на читалището разполага с 8120 книги. Отчислени, като скъсани и овехтели през годината – 240. Закупени са 12 нови книги и дарени от община Елхово – 63. Посещенията през изминалата година са общо 224, със заети книги за дома – 304 и в читалня – 97 бр.

 Художествена самодейност и култ. – масова работа

 Както всяка година, отбелязахме Лазаровден, с посещение по домовете от лазарската група на селото.

 Също м. Март, в читалището имаше посещение от децата на ЦДГ Лесово, които разгледаха библиотеката и проведохме литературно четене на детски книжки.

 За денят на Детето – 1 Юни, беше организиран спортен полуден с децата от селото, които, заедно със своите родители взеха участие в много забавни игри и състезания. Осигурена беше и почерпка от Пенка Бабаджанова и Радостин Касъров.

 Месец Септември, Читалище Лесово, взе участие на събора в местността,, Дрънчи дупка” с. Мелница, в ,,Дефиле на българската шевица”, с представянето на лесовски престилки и бяхме удостоени с Грамота за специално участие.

 Също м. Септември участвахме в Празник на баницата в гр. Елхово.

 Месец Декември, коледарската група на Лесово, участва в Коледарския празник в гр. Елхово, а на Бъдни вечер, същата група традиционно посети много къщи в селото, където с песни и благословия, поздрави хората за коледните празници.

 През изминалата 2023 г., бяха проведени 7 заседания на читалищното настоятелство, за вземане на решение за разходването на общинската субсидия и други належащи въпроси.